ഈ പ്രായത്തില് അലംകൃതക്ക് അതാവശ്യമില്ല മകളെ സോഷ്യല് മീഡിയയില് നിന്നും അകറ്റുന്നതിനെ കുറിച്ച് സുപ്രിയ മകള് അലംകൃതയുടെ ചിത്രം സാമൂഹ്യമാധ്യമങ്ങളില് പങ്കുവയ്ക്കാതിരിക്കുന്നതിന്റെ കാരണം വ്യക്തമാക്കി സുപ്രിയ. സുപ്രിയയുടെയും പൃഥ്വിരാജിന്റെയും മകള് അലംകൃതയുടെ ചിത്രങ്ങള് ഇരുവരും സാമൂഹ്യമാധ്യമങ്ങളില് കാര്യമായി പങ്കുവയ്ക്കാറില്ല. ഒരു അഭിമുഖത്തില് ഇത് സംബന്ധിച്ച ചോദ്യത്തിന് മറുപടി പറയവെയാണ് സുപ്രിയ തന്റെ മകളുടെ ചിത്രങ്ങള് സാമൂഹ്യ മാധ്യമങ്ങളില് പങ്കുവയ്ക്കാതിരിക്കാനുള്ള കാരണം വിശദീകരിച്ചത്. ഈ പ്രായത്തില് മകള്ക്ക് സാമൂഹ്യ മാധ്യമങ്ങളിലെ ദൃശ്യത അനിവാര്യമായി തോന്നിയിട്ടില്ലെന്ന് സുപ്രിയ പറഞ്ഞു. മകളുടെ സ്വകാര്യത അടക്കമുള്ള കാര്യങ്ങള് ഈ സാഹചര്യത്തില് കണക്കാക്കേണ്ടതുണ്ടെന്നും അവര് വ്യക്തമാക്കി. എല്ലാ മാതാപിതാക്കളും അവരവരുടെ ഇഷ്ടത്തിനാണ് മക്കളെ വളര്ത്തുന്നത്. എനിക്ക് തോന്നുന്നില്ല അലംകൃതക്ക് ഈയൊരു പ്രായത്തില് ഒരു സോഷ്യല് മീഡിയ പ്രൊഫൈലിന്റെ ആവശ്യമുണ്ടെന്ന്. അടുത്ത മാസം ഏഴ് വയസ്സ് മാത്രമാണ് അവള്ക്ക് പ്രായമാവുന്നത്. അവളുടെ ഫൊട്ടോകള് എല്ലായിടത്തും പോസ്റ്റ് ചെയ്യേണ്ടതില്ല. മകളുടെ സ്വകാര്യത സംരക്ഷിക്കുക എന്നതാണ് രക്ഷിതാവ് എന്ന നിലയില് എന്റെ കടമ, സുപ്രിയ പറഞ്ഞു. അവള് വലുതായാല് അവള് തന്നെ പറഞ്ഞേക്കാം തന്റെ പടം പോസ്റ്റ് ചെയ്യാന്. ചിലപ്പോള് ഒരു 15 വയസ്സ് ആവുമ്ബോഴോ മറ്രോ. അപ്പോള് എനിക്ക് പറയാം സോഷ്യല് മീഡിയയില് ഇങ്ങനെയൊക്കെയാണ് എന്നും നിന്റെ ഇഷ്ടം പോലെ ചെയ്യാം എന്നും, സുപ്രിയ പറഞ്ഞു. അല്ലിയുടെ ചിത്രങ്ങള് പോസ്റ്റ് ചെയ്യുന്നത് നിനക്കിഷ്ടമില്ലെന്നറിയാം, ഇത്തവണത്തേക്ക് ക്ഷമിക്കൂ സുപ്രിയയോട് പൃഥ്വിരാജ് പക്ഷേ ഇപ്പോള് അവള് ഞങ്ങളുടെ നിയന്ത്രണത്തിലാണ് ജീവിക്കുന്നത്. ഞങ്ങളാണ് അവളുടെ രക്ഷിതാക്കള്. എനിക്ക് ഇഷ്ടമല്ല ഇത്ര ചെറിയ കുട്ടിക്ക് കൂടുതല് പരസ്യമായി ദൃശ്യത ലഭിക്കുന്നത്. അത് വച്ച് മറ്റ് മാതാപിതാക്കള് ചെയ്യുന്നത് തെറ്റാണെന്ന് ഞാന് പറയുന്നില്ല. അത് ഓരോരുത്തരുടെയും ഇഷ്ടമാണ്. മക്കള്ക്ക് എന്താണോ നല്ലതെന്ന് തോന്നുന്നത്, അത് രക്ഷിതാക്കള് ചെയ്യും, സുപ്രിയ പറഞ്ഞു. എന്റെ മകള്ക്ക് എന്താണോ നല്ലതെന്ന് തോന്നുന്നത് അത് ഞാന് തീരുമാനിക്കുന്നു. അത് എന്റെ ഒരു തീരുമാനമാണ്. അത് ഞാന് ചെയ്യും, സുപ്രിയ വ്യക്തമാക്കി. ഞങ്ങള് എന്നാലും വര്ഷത്തില് ഒരിക്കല് അവളുടെ ജന്മദിനത്തിന് പടങ്ങള് പോസ്റ്റ് ചെയ്യാറുണ്ട്. മറ്റ് രക്ഷിതാക്കളോട് ആരും അവരുടെ മക്കളുടെ ചിത്രം ഇത്രയും പോസ്റ്റ് ചെയ്യുന്നത് എന്താണെന്ന് ചോദിച്ച് കാണാറില്ല. ഞങ്ങളോട് എന്താണ് പോസ്റ്റ് ചെയ്യാത്തതെന്ന് ചോദിക്കാറുണ്ട്. രക്ഷിതാവ് എന്ന നിലയില് എന്റെ കുഞ്ഞിനെ എങ്ങനെ വളര്ത്തണം എന്നത് എന്റെ അവകാശമാണെന്ന് കരുതുന്നു. ആ അവകാശം ഞാന് ഉപയോഗിക്കുകയും ചെയ്യുന്നു. അവള് മുതിര്ന്നാല് അവള്ക്ക് തീരുമാനിക്കാം സാമൂഹ്യ മാധ്യമങ്ങളില് എങ്ങനെ ഇടപെടണം എന്ന്. എന്നാല് ഇപ്പോള് അവളുടെ സുരക്ഷ, സ്വകാര്യത എന്നിവയെല്ലാം എന്നെ ആശ്രയിച്ചിരിക്കുന്നു. അത് അനുസരിച്ച് ഞാന് തീരുമാനമെടുത്തത് ഇങ്ങനെയാണ്, സുപ്രിയ പറഞ്ഞു.